Diari Oficial de la Generalitat Valenciana


Sumari del DOGV 4472, del 02-04-2003 (2003/3805)

ORDE de 28 de març de 2003, de la Conselleria d'Economia, Hisenda i Ocupació, per la qual es modifica l'Orde de 29 de desembre de 2000, de la Conselleria d'Economia, Hisenda i Ocupació, per la qual s'establixen les bases de concessió d'ajudes destinades al foment de l'economia social.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4472

Data del DOGV
:   02-04-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/3805


Data del document
:   28-03-2003

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * suport econòmic
    * societat sense fins de lucre
    * ajuda a l'ocupació
    * ajuda pública
    * jove
    * economia social
    * mutualitat social
    * universitat
    * cooperativa

ORDE de 28 de març de 2003, de la Conselleria d'Economia, Hisenda i Ocupació, per la qual es modifica l'Orde de 29 de desembre de 2000, de la Conselleria d'Economia, Hisenda i Ocupació, per la qual s'establixen les bases de concessió d'ajudes destinades al foment de l'economia social. [2003/X3805]
  
Amb data 25 de gener de 2001 va ser publicada en el Diari Oficial de la Generalitat Valenciana l'Orde de 29 de desembre de 2000, de la Conselleria d'Economia, Hisenda i Ocupació, per la qual s'establixen les bases reguladores per a la concessió d'ajudes destinades al foment de l'economia social.
  
L'orde mencionada va haver de ser modificada en diferents ocasions, a fi d'adequar-la a la normativa estatal així com a les últimes directrius emanades de la Comissió Europea i del Fons Social Europeu.
  
Així mateix s'ha considerant convenient procedir a la modificació de la citada orde amb l'objecte d'aclarir determinats aspectes que poden induir a confusió, així com corregir alguns errors detectats.
  
Per això, i en virtut de les facultats que em conferix l'article 35 de la Llei 5/1983, de Govern Valencià, i l'article 47 de la Llei d'Hisenda Pública de la Generalitat Valenciana,
  
ORDENE
  
Article 1
  
Es modifica l'article 4, apartat 3, de l'Orde de 29 de desembre de 2000, de la Conselleria d'Economia, Hisenda i Ocupació, per la qual s'establixen les bases reguladores i el procediment general per a la concessió d'ajudes destinades al foment de l'economia social, que queda redactat així:
  
?El termini de presentació de sol·licituds serà, per als expedients d'integració laboral de socis per a empreses d'economia social, el comprés entre l'1 de gener i el 30 de setembre de cada any, i s'haurà de sol·licitar-se dins dels tres mesos següents a la integració, sense perjudici del que disposa l'article 12.1.3. Les sol·licituds per a obtindre subvencions per a assistència tècnica i per a la subvenció financera podran presentar-se fins al 30 de setembre de cada any. Les sol·licituds per a ajudes a la inversió de les empreses, en el cas de les subvencions per a suport a la inversió directa, així com les ajudes per a la inversió d'actius fixos realitzades per cooperatives de treball associat i societats laborals, es presentaran fins al 30 de juny. Fins al 31 de març podran presentar-se les sol·licituds per a l'obtenció de les subvencions establides en el títol III d'esta orde.
  
En el cas de sol·licitud de garantia per a operacions d'endeutament, el termini finalitzarà el 31 de desembre, sense perjuí de la seua sol·licitud posterior a través de la Societat de Garantia Recíproca de la Comunitat Valenciana?.
  
Article 2
  
Es modifica l'article 6 apartat 5, de l'Orde de 29 de desembre de 2000, de la Conselleria d'Economia, Hisenda i Ocupació, per la qual s'establixen les bases reguladores i el procediment general per a la concessió d'ajudes destinades al foment de l'economia social, que queda redactat així:
  
?La resolució de concessió de les ajudes fixarà expressament la seua quantia i incorporarà, si és el cas, les condicions, obligacions i determinacions accessòries a què haja de subjectar-se el seu beneficiari, i es notificarà als interessats en els termes previstos en l'art. 58 de la Llei 30/1992, abans mencionada. En cap cas seran subvencionables els impostos, de qualsevol tipus, que graven directament les despeses en què incórreguen, per raó de l'activitat subvencionada, les empreses beneficiàries incloses en l'art. 3.1 de l'orde?.
  
Article 3
  
Es modifica l'article 12.1.1. apartat e) de l'Orde de 29 de desembre de 2000, de la Conselleria d'Economia, Hisenda i Ocupació, per la qual establixen les bases reguladores i el procediment general per a la concessió d'ajudes destinades al foment de l'economia social, que queda redactat així:
  
?e) Treballadors vinculats a l'empresa un mínim d'un any ininterromput, per contracte o contractes laborals de caràcter temporal, vigent en el moment de la incorporació com a socis treballadors o de treball a esta?.
  
Article 4
  
Es modifica l'art. 12.1.3. de l'Orde de 29 de desembre de 2000, de la Conselleria d'Economia, Hisenda i Ocupació, per la qual s'establixen les bases reguladores i el procediment general per a la concessió d'ajudes destinades al foment de l'economia social, que queda redactat així:
  
?També podran beneficiar-se de les ajudes d'este article, aquelles empreses, de les recollides en l'apartat 1.1, que mantinguen com a socis treballadors o de treball aquelles persones incloses en algun dels col·lectius enumerats en dit apartat, quan reunint tots els requisits establits en la present orde s'hagen integrat en l'empresa durant els quatre últims mesos de l'exercici precedent i no hagen causat dret a subvenció en el dit exercici.
  
Així mateix, podrà concedir-se l'ajuda per manteniment a les empreses que l'hagen sol·licitada amb antelació a l'últim quadrimestral de l'exercici precedent i que complint tots els requisits establits en la present orde, no l'hagen obtinguda per esgotament del crèdit disponible.
  
En estos dos supòsits, la sol·licitud haurà d'instar-se en els tres primers mesos de l'exercici següent, i exigirà l'acreditació del manteniment de l'ocupació en l'exercici que es concedisca, a estos efectes s'haurà d'aportar amb la nova sol·licitud que es formule informe actualitzat de vida laboral del treballador o treballadors per la incorporació del quals se sol·licite l'ajuda, així com acreditació que l'empresa es troba al corrent en les seues obligacions tributàries i davant de la Seguretat Social, en els termes establits en l'Orde de 30 de maig de 1996 de la Conselleria d'Economia i Hisenda?.
  
Article 5
  
Es modifica el segon paràgraf de l'article 21 de l'Orde de 29 de desembre de 2000, de la Conselleria d'Economia, Hisenda i Ocupació, per la qual s'establixen les bases reguladores i el procediment general per a la concessió d'ajudes destinades al foment de l'economia social, que queda redactat així:
  
?Així mateix, podran ser beneficiàries aquelles cooperatives de treball associat i societats laborals que realitzen inversions en actius fixos nous per a la incorporació de noves tecnologies de la informació i les comunicacions?.
  
Article 6
  
Es modifica l'article 26, de l'Orde de 29 de desembre de 2000, de la Conselleria d'Economia, Hisenda i Ocupació, per la qual s'establixen les bases reguladores i el procediment general per a la concessió d'ajudes destinades al foment de l'economia social, que queda redactat així:
  
?L'import de la subvenció regulada en este capítol podrà arribar fins al 100% de les despeses associades a les accions subvencionables, inclosos els impostos quan l'entitat beneficiària no puga traslladar o recuperar el seu import, amb un límit de 84.141,69 euros per entitat?.
  
Article 7
  
Es modifica l'article 29, apartat 2, de l'Orde de 29 de desembre de 2000, de la Conselleria d'Economia, Hisenda i Ocupació, per la qual s'establixen les bases reguladores i el procediment general per a la concessió d'ajudes destinades al foment de l'economia social, que queda redactat així:
  
?L'import màxim de la subvenció no podrà superar la xifra de 240.404,84 euros per entitat?.
  
DISPOSICIÓ ADDICIONAL
  
Per al present exercici 2003, el termini de tres mesos establit per als supòsits recollits en els articles 4.3 i 12.1.3. de la present orde, es computarà a partir de la data de la seua entrada en vigor. Així mateix per a les ajudes establides en el títol III de l'Orde de 29 de desembre de 2000, el termini de presentació de sol·licituds queda ampliat fins a la data en què es complisquen 15 dies hàbils des de l'entrada en vigor de la present orde.
  
DISPOSICIÓ TRANSITÒRIA
  
Les sol·licituds presentades abans de l'entrada en vigor de la present orde, es resoldran de conformitat amb esta sempre que resulte més favorable per al sol·licitant.
  
DISPOSICIÓ FINAL
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València, 28 de març de 2003
  
El conseller d'Economia, Hisenda i Ocupació,